  Виталий Пронин Така. Уж утчасьёс сюлэмзыя уж шедьтозы. Тып огнады кылемды уг поты ке, матысь адямиосыныды небытгес вераське, тросгес кылзэ. Ваньмыз тӥ бордысь потоз: ӟеч лэсьтэмды, 2 вылтӥ тросаса, берытскоз. Ош. Бадӟым воштӥськонъёс шумпоттозы. Номыр шоры учкытэк, улондэс сюлэмды куремъя радъялэ. Юрт котырады чакласькыса ужалэ. Шутэтскон нуналъёсы тазалыктэс кыдатэ, гажандылы тросгес саклык висъялэ. Кыктоос. Йырады кемалась бергась малпанъёстэс улонэ пыӵатыны дыр вуиз. Коньдон ужпумъёсты сюлмаськыто ке но, рос-прос малпаськытэк, эн пунэмаське - алдалозы. Кузь сюрес вылэ потондэс мукет дырлы кельтэ. Кисло-кусло. Мылкыдды но, тазалыкты но ушъяськымон. Луонлыкты вань дыръя ӟечгес ужалэ, бӧрысь шумпотоды. Творчествоен яке ужбергатонэн вырисьёслэн выль проектсы пайдаё луоз. Арня пумын семья куспады валамтэос луозы. Лев. Вань дырдэс но кужымдэс яратондылы сӥзьыны тыршоды. Тӥ кадь шудоез дунне вылын ӧвӧл ни, пушкады ваньмыз бугыръяське, ӟырда кадь. Но улон выжыкыл ӧвӧл. Сюлмаськытӥсь юанъёсты пумысен ӵыжы-выжыосыныды кенеше. Нылмурт. Арня кутсконын эшъёсты пунэмен уксё курозы. Ужады вылӥегес тубемды потэ ке, сюлмысь тыршоно луоз. Шутэтскон сярысь огдырлы вунэтэ. Ченгешонъёс, валамтэос медаз кылдэ шуыса, семьядылы ваньзэ валэктэ. Весъёс. Азяды бадӟым ужпумъёс пуксёзы. Соосты ӟеч быдэстон понна рос-прос, дыртытэк, малпаськыса тыршоно луоз. Сакгес кылзэ матысь адямиостэс, оло, верамысьтызы валантэм юанъёслы валэктонъёс шедёзы. Шутэтскон нуналъёстэс асьтэлы сӥзе: чеберъяське, выль дӥсь басьтэ. Скорпион. Арняез мылкыдды куремъя ортчытоды: кин ке дораз пукоз, кин ке уже потоз. Средае пумиталоды кемалась адӟылымтэ эшъёстэс. Сюрес вылын чакласькыса ветлэ. Чурыт ӧд кариське ке, урод сямъёсты нош ик бордады лякиськозы. Ыбылӥськись. Мӧзмыса пукыны дырды ӧвӧл: ужды лачак, семьяды возьма. Асьтэдыз кияды кутӥды ке, ужпумъёс капчиенгес радъяськозы. Ужамды бере тросгес шутэтскыны тырше, вазьгес изьыны выдэ, соку кужымды тырмоз ваньзэ вормыны. Сюро кеч. Малпамтэ шорысь коньдон куштоно луоды. Оло, йӧнъяськондэс вормыса, пунэмаськоно но луоз. Арня пумын кузь сюрес вылэ потоды, сьӧрады семьядэс но кутэ. Сюрес вылын дырдэс пайдаё ортчытон вылысь вазен ик малпаське, мае сьӧрады кутоды. Ву кисьтась. Уксёдэс малпаськыса кутэ: басьтэм арбериды шумпоттоз ке но, шораз учкыса гинэ, кӧтты уз тыры. Семьяяды шумпотон витёз. Гажанды сокем яратэ, тӥледыз бордысьтыз ӧй ик лэзьясал, дыр. Чорыгъёс. Арняды огыр-бугыр ортчоз. Пӧртэм адямиосын пумиськылоды. Ужады споръяськонъёс кылдыны быгатозы. Малпаськытэк пӧзись пуртые эн омырске. Котырысь адямиослэсь дэмланъёссэс пеляды понэ.  